A Bizottság 3565/88/EGK rendelete

(1988. november 16.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1315/88/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett, megfelelő KN-kódok szerint kell besorolni;

mivel a Nómenklatúra-bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett, megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. november 16-án.

a Bizottság részéről

Cockfield

alelnök

[1] HL L 123., 1988.5.17., 2. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| |

(1) | (2) | (3) |

1. | Rágógumi, amely ioncserélő gyantához kötött nikotint (tablettánként 2 mg nikotint), glicerint, szintetikus polimert, nátrium-karbonátot, nátrium-hidrogénkarbonátot, D-glucitolt (szorbit), valamint különösen a dohányfüst ízérzetét kiváltó ízesítőanyagokat tartalmaz, és amelynek használata olyan személyek számára javasolt, akik fel kívánnak hagyni a dohányzással. | 21069091 | A besorolást a Kombinált Nómenklatúra 1. és 6. általános értelmezési szabálya, valamint a 2106, a 210690 és a 21069091 KN-kód szövege határozza meg. A termék nem tartalmaz cukrot, és nem tartozik az 170410 KN-kód alá (lásd a HR-ben a 2106 vámtarifaszámhoz tartozó magyarázat B részének 9. pontját). |

2. | Mometazon-furoát (DCIM) | 29372990 | A besorolást a Kombinált Nómenklatúra 1. és 6. általános értelmezési szabálya, valamint a 2937, a 293729 és a 29372990 KN-kód szövege határozza meg. Ez nem a 29372200 kód alá tartozó mellékvesekéreghormon-származék, hanem ilyen termék származéka. |

3. | Lehúzólappal védett, öntapadó, műanyag fólia, egyik oldalán akrilragasztóval kevert nitroglicerinnel bevonva, amely legalább 4 mg/cm2 nitroglicerint tartalmaz. | 30051000 | A besorolást a Kombinált Nómenklatúra 1. és 6. általános értelmezési szabályai, valamint a 3005 és a 30051000 KN-kód szövege határozza meg. |

--------------------------------------------------